ദൃശ്യം മോഡല് കൊലപാതകം കണ്ണൂരില് ഇതര സംസ്ഥാന തൊഴിലാളിയെ സുഹൃത്ത് കൊന്ന് കുഴിച്ചുമൂടി കണ്ണൂര്: ഇതര സംസ്ഥാന തൊഴിലാളിയെ സുഹൃത്ത് കൊന്ന് കുഴിച്ചുമൂടി. മൂര്ഷിദാബാദ് സ്വദേശി അഷിക്കുല് ഇസ്ലാമിനാണ് കൊല്ലപ്പെട്ടത്.സംഭവത്തില് പ്രതിയായ ബംഗാള് സ്വദേശി പരേഷ്നാഥിനെ പൊലീസ് അറസ്റ്റ് ചെയ്തു.കഴിഞ്ഞ ജൂണ് 28 ന് ഇരിക്കൂര് പൊലീസ് സ്റ്റേഷനില് മൂര്ഷിദാബാദ് സ്വദേശി അഷിക്കുല് ഇസ്ലാമിനെ കാണാനില്ലെന്ന പരാതിയില് ഒരു മിസ്സിംഗ് കേസ് രജിസ്റ്റര് ചെയ്തിരുന്നു. തുടര്ന്ന് പൊലീസ് നടത്തിയ അന്വേഷണത്തില് അഷിക്കുലിനൊപ്പം താമസിച്ചിരുന്ന സുഹൃത്തുക്കളെ കാണാനില്ലെന്ന് കണ്ടെത്തി.കൊലപാതകത്തിന് ശേഷം പരേഷ്നാഥ് ഒളിവില് കഴിയുകയായിരുന്നു. പരേഷിനെ ചോദ്യം ചെയ്തതിലൂടെയാണ് കൊലപാതകം തെളിഞ്ഞത്. ഇരിക്കൂര് പെരുവളത്തുപറമ്ബിലുള്ള ഒരു കെട്ടിട നിര്മാണത്തിനിടെയാണ് കൊലപതാകം നടത്തിയതെന്ന് പ്രതി സമ്മതിച്ചു. അഷിക്കുല് ഇസ്ലാമിനെ കൊലപ്പെടുത്തിയ ശേഷം കെട്ടിടത്തിന്റെ ബാത്റൂമില് മൃതദേഹം മറവു ചെയ്യുകയായിരുന്നു. ഡി.വൈ.എസ്.പി. പ്രിന്സ് ഏബ്രഹാമിന്റെ നേതൃത്വത്തിലുള്ള അന്വേഷണ സംഘം പ്രതിയുമായി സംഭവ സഥലത്ത് എത്തിയിട്ടുണ്ട്.